Roskilde kommune Dagtilbud

Opfølgende Pædagogisk tilsyn Børnehaven Lindehuset 2023 Privat institution

|  |  |  |
| --- | --- | --- |
| **Tilsynsdokument for opfølgende pædagogisk tilsyn**  **(offentliggøres på afdelingens hjemmeside)** | | |
| **Institution**  **Børnehaven Lindehuset** | **Dato/årstal**  4. december 2023 | **Pædagogisk konsulent**  Joan Dybdal |
| **Mødets varighed**  1 ½ time |  | **Referent (pæd. konsulent)**  Joan Dybdal |
| **Deltagere**  Anne-Sofie pædagog, Birgitte pædagog, Gine leder, Joan konsulent. | | |
| **Kommentarer til spørgeskema vedr. opfyldelse af lovgivning, retningslinjer for sikkerhed mv.** | | |
| Der er intet at bemærke | | |
| **Drøftelse af arbejdet med afdelingens indsatsområder fra det omfattende tilsyn.** | | |
| Der arbejdes videre på at skabe flere tematiserede læringsmiljøer indendørs, samt opdeling af rummet | Der ses tematiserede og opdelte læringsmiljøer. Der er klargjorte læringsmiljøer, så børnene kan gå i gang med at lege, og det er tydeligt hvad de kan i de forskellige miljøer.  Vi taler om, at der er ryddet op så legetøj og spil er overskuelige. Personale fortæller at noget legetøj sættes væk i perioder og andet findes frem. Man er opmærksom på at undersøge hvad børnene er optagede af, og tilbyde dem aktiviteter og lege der tilgodeser det.  Der observeres gode eksempler på, at læringsmiljøerne anvendes fleksible, dvs. at der kan flyttes rundt på reoler osv., så rummet tilbyder noget forskelligt. Der anvendes lagner med Lego, som kan bredes ud på et bord og hurtigt samles sammen igen. Vi taler om, at denne løsning kan anvendes til mange forskellige temaer, og om sommeren tages med udenfor. Der er tydeligt visualiseret hvilket indhold der er i kasserne med legetøj.  Der observeres samlinger hvor børnene er optagede og engagerede. Vi drøfter, at der er et kontinuerligt fokus på samling og hvad har børnene behov for. Derfor justeres der løbende og der differentieres i forhold til længde og indhold.  Generelt observeres en god fordeling af børn og voksne inde og ude. Der sættes aktiviteter i gang der inspirerer børnene både inde og ude. Der er en gruppe på tur, og der observeres en rolig overgang til garderoben og ud af huset.  Der er generelt en rolig stemning i huset.  Ved frokosttid er strukturen utydelig på en af stuerne. Der mangler tydelige tegn på hvad der skal ske. Rydde op, vaske hænder, finde madpakker osv. Børnene går lidt rundt mellem hinanden indtil der til sidst falder ro på og alle børn finder på plads ved frokostbordet. Leder kan genkende billedet og vi drøfter at strukturen skal genbesøges og i højere grad læne sig op ad de to andre stuers struktur. | |
| Fokus på kompetenceudvikling omkring sprog og kommunikation for alle medarbejdere | Det observeres, at de voksne er i dialog og samspil med børnene. Der er tydeligt, at børnene bliver hørt og taget alvorligt. Der ses mange eksempler på, længerevarende dialoger hvor børnenes perspektiver inddrages.  Man vurderer hvilke børn der er behov for bliver sprogtestet ved tre år. Hvis man er det mindste i tvivl sprogtestes der. Der sprogtestes igen før skole.  Sprogtrappen er indkøbt, og anvendes fremadrettet.  Der skal på sigt være en sprogansvarlig. Pt er flere pædagoger ansvarlige for sprogindsatserne. | |
| **Den pædagogiske konsulents observationer (med særligt fokus på afdelingens indsatsområder)** | | |
| Rolig morgen - der er tydelige klargjorte læringsmiljøer. I det hele taget ro omkring samling m.m.  Der er transportable lærlings miljøer, f.eks. Lego i lagner.  Børnene støttes i at lege. De voksne deltager sammen med børnene. De voksnes opmærksomhed er rettet mod børnene.  Der er tilsyneladende ryddet op i spil og på hylder. Der er kasser med visualisering så det er tydeligt hvad der er i kasserne.  Formiddag - der er en god fordeling af børn og voksne indenfor og på legepladsen.  Det er en usædvanlig rolig dag. Der findes legetøj frem efter behov og de voksne støtter - det meste kan lade sig gøre.  Ved overgang til frokost er der lidt forvirring på en af stuerne, der mangler tydelige tage på hvad der skal ske. Rydde op, Vaske hænder, finde madpakker osv.  Generel observeres en god tone, de voksnes opmærksomhed er rettet mod børnene. Børnene mødes med smil og støttes i en god overgang fra hjem til børnehave. Der er i det hele taget meget fokus på samtale med børnene, og der gives tid til at undersøge hvad barnet kommunikerer. Børnene bliver mødt og lyttet til og de går tillidsfuldt til de voksne, hvor de får hjælp og støtte. | | |
| **Justering af indsatsområder på baggrund af det opfølgende tilsynsmøde** | | |
| Justeringer indsatsområde 1 | Ingen justeringer | |
| Justeringer indsatsområde 2 | Ingen justeringer | |
| **Den pædagogiske konsulents anbefalinger på baggrund af det opfølgende tilsyn** | | |
| Jeg vil anbefale, at I fortsat arbejder målerettet med de to indsatsområder.  Derudover en anbefaling om, at justere strukturen omkring overgangen til frokost på en af stuerne. | | |
| **Evt. påbud** | | |
| Ingen påbud | | |
| **Evt. skærpet tilsyn** | | |
| Institutionen er **ikke** under skærpet tilsyn. | | |